Córdoba
        
         (by i Mexico)
Store norske leksikon,Geografi,Verdens geografi,Nord- og Mellom-Amerika,Mexicos geografi
Córdoba er en by i den meksikanske delstaten Veracruz, beliggende i en vakker, fruktbar egn, 925 meter over havet, 280 kilometer sørøst for Mexico by. Byen har 218 153 innbyggere (INEGI, 2015).
Jordbruk, ranching, industri og handel er viktige næringer i byen. Kaffe, sukkerrør, avokado, sitrusfrukter og ris er de viktigste avlingene. En motorvei forbinder Córdoba med havnebyen Veracruz.Córdoba ble grunnlagt av spaniere i 1618. Avtalen om Mexicos uavhengighet (Córdoba-traktaten) ble undertegnet her i 1821. Byen fikk store ødeleggelser under et jordskjelv i 1973. Les mer i Store norske leksikon Mexicos geografi Mexicos historie